ตั้งแต่เดือนเมษายน พ.ศ. 2566 เป็นต้นมา คลื่นความร้อนซึ่งร้อนจนทำลายสถิตินั้นส่งผลกระทบต่อประเทศหลายแห่งในเอเชีย อันรวมถึงประเทศจีน ประเทศไทย ประเทศบังกลาเทศ ประเทศเวียดนาม และประเทศอินเดีย ทั้งยังส่งผลให้เกิดสถิติใหม่หลายรายการในภูมิภาคนี้

เอเชียกลาง
----------

ในประเทศแถบเอเชียกลางมีสถิติอากาศร้อนสูงผิดปรกติ เช่น ในประเทศคาซัคสถาน อุณหภูมิสูงถึง 33.6 องศาเซลเซียส และในประเทศเติร์กเมนิสถาน อุณหภูมิสูงถึง 42.4 องศาเซลเซียส

เอเชียตะวันออก
--------------

### จีน

ประเทศจีนเป็นประเทศหนึ่งที่ได้รับผลกระทบจากคลื่นความร้อน โดยมีอุณหภูมิสูงถึง 42.4 องศาเซลเซียสในมณฑลยูนนานเมื่อวันที่ 18 เมษายน และมีรายงานว่า 1 วันก่อนหน้านี้ สถานีวัดอากาศกว่า 100 แห่งบันทึกอุณหภูมิได้สูงเป็นประวัติการณ์ นอกจากนี้ ในหลายมณฑลมีอุณหภูมิเกิน 35 องศาเซลเซียส

แนวปะทะอากาศเย็นที่พัดไปทางใต้และตะวันออกช่วงวันที่ 22–23 เมษายน ส่งผลให้อุณหภูมิลดลงอย่างมีนัยสำคัญ และเกิดฝนตกหนักกับหิมะถล่มในทางเหนือ โดยเฉพาะในมณฑลฉ่านซีมีรายงานว่า เกิดหิมะหนาถึง 24 เซนติเมตร

### ญี่ปุ่น

ในประเทศญี่ปุ่น อุณหภูมิที่เมืองมินามาตะเมื่อเดือนเมษายนสูงถึง 30.2 องศาเซลเซียส ซึ่งเป็นสถิติใหม่สำหรับพื้นที่นี้

เอเชียตะวันออกเฉียงใต้
----------------------

### กัมพูชา

ความต้องการน้ำที่ทวีขึ้นในประเทศไทยทำให้ประเทศกัมพูชาขาดแคลนน้ำ กระทรวงทรัพยากรน้ำและอุตุนิยมวิทยาของประเทศกัมพูชาพยากรณ์ว่า อากาศจะร้อนต่อไปจนถึงกลางเดือนพฤษภาคม และฝนจะตกน้อยกว่าปีก่อน นอกจากนี้ รูปแบบสภาพอากาศยังได้รับผลกระทบจากเอลนีโญ เป็นผลให้เกิดความร้อนซึ่งจะดำเนินต่อไปจนถึงเดือนสิงหาคม

### ไทย

ในประเทศไทย อุณหภูมิสูงเกิน 45 องศาเซลเซียสเป็นครั้งแรกในประวัติศาสตร์ โดยจังหวัดตากมีความร้อนสูงถึง 45.4 องศาเซลเซียสเมื่อวันที่ 15 เมษายน ซึ่งทำลายสถิติเดิมของจังหวัดแม่ฮ่องสอน คือ 44.6 องศาเซลเซียส

รัฐบาลไทยออกคำเตือนเกี่ยวกับสุขภาพ โดยเฉพาะความเสี่ยงที่เป็นลมแดด ในวันที่ 22 เมษายน มีคำเตือนโดยเจาะจงให้ประชาชนอยู่ในที่ร่ม

ความร้อนครั้งนี้ทำให้มีผู้เสียชีวิตอย่างน้อย 2 คน การใช้งานเครื่องปรับอากาศและตู้เย็นที่ทวีขึ้นทำให้ไฟฟ้าตกในบางพื้นที่ อย่างไรก็ดี ฝนที่ตกในกรุงเทพมหานครเมื่อวันที่ 25 เมษายน ก็ช่วยบรรเทาความร้อนได้บ้าง

นอกจากความร้อนที่ต้องเผชิญแล้ว ผู้คนหลายพันคนยังต้องหลบหลีกออกมาจากจังหวัดเชียงใหม่เพราะมลพิจากการเผาป่ารายปีในพื้นที่ภาคเหนือของประเทศไทยและในประเทศเมียนมา

### ฟิลิปปินส์

ในประเทศฟิลิปปินส์ อุณหภูมิสูงถึง 37 องศาเซลเซียส และเมื่อวันที่ 21 เมษายน ดัชนีความร้อนสูงถึง 48 องศาเซลเซียสในเมืองบูตูอัน ซึ่งสูงสุดในประเทศนี้

ไฟดับที่โรงเรียนมัธยมศึกษาทำให้นักเรียนเกือบ 150 คนได้รับผลกระทบจากลมแดด มีนักเรียน 2 คนต้องได้รับการนำส่งโรงพยาบาลเป็นการด่วน รัฐบาลประกาศให้โรงเรียนใช้ดุลพินิจโยกย้ายไปเรียนออนไลน์ได้ตั้งแต่วันที่ 24 เมษายน จึงมีโรงเรียน 839 แห่งจัดให้เรียนออนไลน์เพื่อป้องกันมิให้นักเรียนล้มป่วยในช่วงอากาศร้อนนี้

### เมียนมา

เมื่อวันที่ 25 เมษายน สถานีวัดอากาศ 4 แห่งในประเทศเมียนมา ซึ่งทำหน้าที่บันทึกอุณหภูมิรายเดือน พบว่า รัฐมอญมีความร้อนสูงสุด โดยสูงถึง 43 องศาเซลเซียส วันถัดมา อากาศในเมืองพะโคสูงถึง 42.2 องศาเซลเซียส

### ลาว

ในประเทศลาว มีสถิติว่า เมื่อวันที่ 19 เมษายน อุณหภูมิที่แขวงไชยบุรีสูงถึง 42.9 องศาเซลเซียส

### สิงคโปร์

ในประเทศสิงคโปร์ อากาศร้อนสูงสุดถึง 36.7 องศาเซลเซียสในช่วงสัปดาห์ที่ 3 ของเดือนเมษายน

### เวียดนาม

ในประเทศเวียดนาม เมื่อเดือนมีนาคม จังหวัดฮหว่าบิ่ญมีสถิติอากาศสูงสุดในรอบ 27 ปี โดยสูงถึง 41.4 องศาเซลเซียส

เอเชียใต้
---------

### บังกลาเทศ

ในประเทศบังกลาเทศ ที่เมืองธากา  อุณหภูมิสูงเกิน 40 องศาเซลเซียสเมื่อวันที่ 15 เมษายน ทำให้ผิวถนนละลาย การใช้ไฟฟ้าเพิ่มมากขึ้นยังทำให้ไฟดับในหลายพื้นที่ และมีรายงานความสูญเสียจากความร้อนครั้งนี้เพิ่มมากขึ้นเรื่อย ๆ ซึ่งรวมถึงผลกระทบต่อการผลิตข้าวและผลไม้ โดยคาดการณ์ว่า ปริมาณข้าวจะลดลงถึงร้อยละ 40

### ปากีสถาน

ในประเทศปากีสถาน เมื่อวันที่ 23 เมษายน เมือง 9 แห่งมีอุณหภูมิที่ 40 องศาเซลเซียสหรือสูงกว่านั้น

### ศรีลังกา

เมื่อวันที่ 17 เมษายน กรมอุตุนิยมวิทยาของประเทศศรีลังกาเตือนถึงอุณหภูมิที่คาดว่าจะเพิ่มขึ้นจนถึง "ระดับที่ต้องระมัดระวัง" และนับตั้งแต่วันที่ 27 เมษายนเป็นต้นมา อุณหภูมิในประเทศนี้อยู่ที่ 39–40 องศาเซลเซียส

### อินเดีย

ในประเทศอินเดียเมื่อวันที่ 18 เมษายนนั้น เมือง 6 แห่งทางภาคเหนือและภาคตะวันออกมีอุณหภูมิสูงเกิน 44 องศาเซลเซียส ส่วนเมืองนิวเดลีมีอุณหภูมิสูงถึง 40.4 องศาเซลเซียส

ความร้อนครั้งนี้ทำให้มีผู้เสียชีวิต 13 คนเมื่อวันที่ 16 เมษายนในงานมอบรางวัลที่เมืองนวีมุมไบ และมีประชาชน 50–60 คนต้องเข้ารับการรักษาในโรงพยาบาล

อ้างอิง
-------

1. 1 2 3 4 5  Ratcliffe, Rebecca; Ellis-Petersen, Hannah (2023-04-19). "Severe heatwave engulfs Asia causing deaths and forcing schools to close". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2023-04-22.
2. 1 2 3 4  Mishra, Stuti (2023-04-20). "One in three people on the planet hit by 'monster Asian heatwave'". *The Independent* (ภาษาอังกฤษ). สืบค้นเมื่อ 2023-04-23.
3. 1 2  Ward, Taylor; Regan, Helen (2023-04-19). "Large swathes of Asia are sweltering through record breaking temperatures". *CNN* (ภาษาอังกฤษ). สืบค้นเมื่อ 2023-04-22.
4. ↑  Freedman, Andrew (2023-04-18). "Deadly heat wave envelops large swath of Asia, including India and China". *Axios* (ภาษาอังกฤษ). สืบค้นเมื่อ 2023-04-22.
5. ↑  "Weather tracker: heatwave grips parts of Asia and heavy snow hits Scandinavia". *The Guardian* (ภาษาอังกฤษแบบบริติช). 2023-04-24. ISSN 0261-3077. สืบค้นเมื่อ 2023-05-01.
6. 1 2 3  Hunt, Luke (April 24, 2023). "Smoke and Heat: Breaking Records in Southeast Asia". *The Diplomat* (ภาษาอังกฤษแบบอเมริกัน). สืบค้นเมื่อ 2023-04-28.
7. 1 2  Stillman, Dan (April 17, 2023). "Historic Asia heat breaks hundreds of records, with extremes in Thailand and China". *The Washington Post* (ภาษาอังกฤษแบบอเมริกัน). ISSN 0190-8286. สืบค้นเมื่อ 2023-04-22.
8. ↑  Saksornchai, Jintamas (2023-04-22). "Heat wave in Thailand prompts warning to stay indoors". *Associated Press* (ภาษาอังกฤษ). สืบค้นเมื่อ 2023-04-22.
9. 1 2 3  Ratcliffe, Rebecca (2023-04-27). "'Endless record heat' in Asia as highest April temperatures recorded". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2023-05-01.
10. 1 2 3  Dancel, Raul (20 April 2023). "Record heatwave of up to 45 deg C scorches much of Asia, and it's going to get worse". *The Straits Times*. สืบค้นเมื่อ 25 April 2023.
11. ↑  Velasco, Raheema (24 April 2023). "Explainer: What is the heat index?". *CNN Philippines*. คลังข้อมูลเก่าเก็บจากแหล่งเดิมเมื่อ 2023-07-06. สืบค้นเมื่อ 25 April 2023.
12. ↑  "Devastating heatwave continues in Southeast Asia". EFE. 24 April 2023. สืบค้นเมื่อ 25 April 2023.
13. ↑  "Some schools implement distance learning amid extreme heat". *GMA News Online* (ภาษาอังกฤษ). 25 April 2023. สืบค้นเมื่อ 2023-05-01.
14. 1 2  Hodgson, Camilla (2023-04-22). "Climate graphic of the week: Asia's prolonged April heatwave concerns scientists". *Financial Times*. สืบค้นเมื่อ 2023-04-25.
15. ↑  "Hòa Bình nóng nhất trong 27 năm" (ภาษาเวียดนาม). 23 March 2023. สืบค้นเมื่อ 2023-04-22.
16. 1 2  Sumon, Shehab (2023-04-30). "Record heat threatens health, food security of Bangladeshis". *Arab News* (ภาษาอังกฤษ). สืบค้นเมื่อ 2023-05-02.
17. ↑  Mishra, Stuti (2023-04-27). "Fears for Asia's summer after recent 'monster' heatwave". *The Independent* (ภาษาอังกฤษ). สืบค้นเมื่อ 2023-05-01.
18. ↑  "Met dept. issues heatwave alerts". *The Sunday Times (Sri Lanka)* (ภาษาอังกฤษ). 17 April 2023. สืบค้นเมื่อ 2023-05-01.
19. ↑  "Killing the heat wave tactically". *Daily Mirror (Sri Lanka)* (ภาษาอังกฤษ). 27 April 2023. สืบค้นเมื่อ 2023-05-01.
20. ↑  Banerjee, Shoumojit (2023-04-17). "Maharashtra heat-stroke deaths | As toll rises to 13, Opposition MVA spars with ruling Shinde-Fadnavis government". *The Hindu*. ISSN 0971-751X. สืบค้นเมื่อ 2023-04-22.
21. 1 2  Suri, Manveena; Subramaniam, Tara (2023-04-18). "13 people die of heatstroke in India after attending government award ceremony". *CNN* (ภาษาอังกฤษ). สืบค้นเมื่อ 2023-04-22.